Kōkichi Tsuburaya

Kōkichi Tsuburaya (, 13. toukokuuta 1940 Sukagawa, Fukushiman prefektuuri – 9. tammikuuta 1968) oli japanilainen kestävyysjuoksija ja maratonin olympiapronssimitalisti. Tsuburaya oli 163 senttimetriä pitkä ja painoi 54 kilogrammaa.http://www.sports-reference.com/olympics/athletes/ts/kokichi-tsuburaya-1.html 

Tsuburaya osallistui vuoden 1964 kesäolympialaisiin, jotka järjestettiin hänen kotimaassaan, Tokiossa. Hän oli 10 000 metrillä kuudes ja saavutti pronssia maratonilta, mitä hän pyysi anteeksi. Tsuburayan valmentaja ei myöskään sallinut tämän mennä naimisiin kihlattunsa kanssa, koska pelkäsi avioliiton häiritsevän Tsuburayan harjoittelua, ja kihlattu menikin naimisiin toisen miehen kanssa.https://www.latimes.com/archives/la-xpm-2002-jan-01-mn-19390-story.html Pian olympialaisten jälkeen Tsuburaya kärsi noidannuolesta, mikä esti hänen osallistumisensa vuoden 1968 kesäolympialaisiin. Tammikuussa 1968 Tsuburaya teki itsemurhan viiltämällä kaulavaltimonsa auki partaveitsellä. Hän jätti jälkeensä viestin, jossa luki: "En pysty juoksemaan enää. Antakaa minulle anteeksi."Erola, Lasse: Olympialaisten outoja tapauksia. Paasilinna 2014, s. 142

Tsuburayan ennätys maratonilla oli 2.16.23 ja 10 000 metrillä 28.52,6.http://www.all-athletics.com/node/294964 

 Lähteet 

Luokka:Itsemurhan tehneet
Luokka:Japanilaiset kestävyysjuoksijat
Luokka:Japanilaiset olympiamitalistit
Luokka:Vuonna 1940 syntyneet
Luokka:Vuonna 1968 kuolleet